Liverpool mhux qed jippjanaw li jbiegħu lil Divock Origi f'Jannar Real Madrid mhux qed jidhru mħassba b'rapporti li qed jgħidu li Liverpool mhux qed jippjanaw li jbiegħu lil Divock Origi matul it-tieqa tat-trasferimenti ta' Jannar. Il-futur tal-player ta' 25 sena kien is-suġġett ta' spekulazzjoni fl-aħħar ġimgħat, fejn kemm Wolverhampton Wanderers kif ukoll Inter dehru ħerqana li jilħqu ftehim ma' Liverpool għall-akkwist ta' dan il-player f'nofs l-istaġun. Origi skorja goal biss fi tmien dehriet mar-Reds f'dan l-istaġun, filwaqt li lagħab biss seba' minuti fil-Premier League, hekk kif jidher li ma jinsabx fil-pjani tal-manager Jurgen Klopp. Madankollu, jidher li r-Reds mhux se jkunu qed ifittxu li jbiegħu lill-internazzjonali Belġjan matul Jannar, iżda l-club minn Anfield ma jkunx jista' jżommu milli jitlaq jekk tasal offerta xierqa għalih. Origi lagħab biss l-aħħar minuta tad-draw ta' 1-1 ta' Liverpool kontra West Bromwich Albion fis-27 ta' Diċembru iżda kien sostitut mhux utilizzat kontra Newcastle United nhar l-Erbgħa filgħaxija. Il-player skorja 35 goal u rreġistra 13-il assist f'148 logħba għall-club immexxi minn Jurgen Klopp.